**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 10.07.2024, ora 08.00 – 11.07.2024, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 11.07.2024, ora 07.00**

**RÂURI**

**Debitele au fost,** **în general, în scădere**, exceptând râurile din bazinele hidrografice: Crasna, Barcău, Bârzava, Moravița, Caraş, Nera, Cerna, Jiu, Olt, Vedea, Argeş, Ialomița, Bârlad și pe cele din Dobrogea, unde au fost staționare, iar pe cursul superior al Prutului au fost în creștere prin propagare.

Creșteri izolate de niveluri și debite s-au înregistrat pe unele râuri mici din Moldova ca urmare a precipitațiilor căzute în interval, sub formă de aversă, izolat însemnate cantitativ.

Debitele se situează în general la valori sub mediile multianuale lunare, cu coeficienți moduli cuprinși între 30-70%, mai mari (în jurul și peste normalele lunare) pe Bistrița, cursurile superioare ale Vișeului și Someșului Mare și mai mici (sub 30% din normalele lunare) pe râurile din bazinele hidrografice: Crasna, Barcău, Moravița, Caraș, Nera, Cerna, Vedea, Râmnicu Sărat, Trotuş, Bârlad, Jijia, pe unii afluenți din bazinul mijlociu și inferior al Jiului, pe unii afluenți ai Oltului, pe unii afluenți din bazinul superior al Argeșului, pe cursul inferior al Ialomiței și pe unele râuri din Dobrogea.

În interval au fost emise patru **atenționări hidrologice** pentru fenomene imediate.

**Nivelurile** pe râuri la stațiile hidrometrice **se situează sub** **COTELE DE ATENȚIE**.

**Debitele vor fi, în general, în scădere**, exceptând râurile din bazinele hidrografice: Crasna, Barcău, Bârzava, Moravița, Caraş, Nera, Cerna, Jiu, Olt, Vedea, Argeş, Ialomița, Bârlad, afluenții Prutului și pe cele din Dobrogea, unde vor fi staționare.

Sunt posibile creșteri de niveluri și debite pe unele râuri mici din zonele de deal și de munte ca urmare a precipitațiilor izolate prognozate.

**Nivelurile** pe râuri la stațiile hidrometrice **se vor situa sub** **COTELE DE ATENȚIE**.

**DUNĂRE**

**Debitul la intrarea în ţară** (secţiunea Baziaş) în intervalul 10-11.07.2024 **a fost în scădere, având valoarea de 5000 m3/s**, sub media multianuală a lunii **iulie (5350 m3/s).**

În aval de Porţile de Fier debitele au fost în scădere pe sectoarele Gruia–Calafat și Giurgiu–Tulcea și în creștere pe sectorul Bechet–Zimnicea.

**Debitul la intrarea în ţară** (secţiunea Baziaş) **va fi în scădere (4800 m3/s).**

În aval de Porţile de Fier debitele vor fi în scădere pe sectoarele Gruia–Bechet şi Călăraşi-Tulcea şi în creştere pe sectorul Corabia–Olteniţa.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 20 mc/s;

-r. Dâmbovița: ac. Văcărești: 4,5 mc/s;

-CA2: 0,3 mc/s;

-Der. Mircea Vodă: 1.3 mc/s.

**A.B.A. Prut-Bârlad**

**Județul Iași:**

Se menține situația de restricții și încetarea livrării apei în alimentarea cu apă pentru piscicultură la urmatoarele folosințe:

-S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin încetarea livrării apei din sursa r. Miletin – ac. Hălceni;

Se menține situația de restricții în alimentarea cu apă la folosința:

-S.C. APAVITAL S.A. Iași prin reducerea debitelor de la 33.0 l/s la 26 l/s la sursa r. Bahlui – ac. Pârcovaci.

**Județul Vaslui:**

Se aplică prevederile „Planului de restricții și folosire a apei în perioade deficitare”, astfel:

-treapta III -începând cu 01.07.2024 pentru ANIF Filiala Teritorială de Îmbunătățiri Funciare Vaslui-Amenajare de irigații Mânjești, sursa acumularea Mânjești.

**2.** **Situaţia meteorologică în intervalul 10.07.2024, ora 09.00 –11.07.2024, ora 06.00**

**Administraţia Naţională de Meteorologie (A.N.M.) a emis la data de 10.07.2024, la ora 10:00, avertizarea meteorologică nr. 76, astfel:**

**MESAJ 1, valabil pentru data de 10.07.2024:**

**COD GALBEN vizând** **val de căldură persistent, caniculă și disconfort termic ridicat:** „valul de căldură va continua să se extindă și să se intensifice în toate regiunile. Temperaturile maxime vor fi de 33...37 de grade, va fi disconfort termic ridicat și local caniculă. Indicele temperatură-umezeală (ITU) va depăși pe arii extinse pragul critic de 80 de unități. Local, minimele nu vor coborî sub 20 de grade, caracterizând o noapte tropicală.”

**COD PORTOCALIU vizând** **val de căldură persistent, caniculă și disconfort termic accentuat: „**în județele Bihor, Arad, Timiș, Caraș-Severin, Mehedinți, Dolj, Olt, Teleorman, Giurgiu, Ilfov și municipiul București valul de căldură va persista și se va extinde. Va fi caniculă, iar temperaturile maxime vor fi de 37...39 de grade. Disconfortul termic va fi accentuat, iar indicele temperatură-umezeală (ITU) va depăși pragul critic de 80 de unități.

Minimele termice nu vor coborî sub 20 de grade, astfel că vor caracteriza o noapte tropicală.”

**MESAJ 2, valabil pentru data de 11.07.2024:**

**COD GALBEN vizând val de căldură persistent, caniculă și disconfort termic ridicat: „**valul de căldură se va menține în cea mai mare parte a Moldovei, zona litoralului și local în Transilvania și Maramureș. Temperaturile maxime vor fi de 33...37 de grade, va fi disconfort termic ridicat și local caniculă. Indicele temperatură-umezeală (ITU) va depăși pe arii extinse pragul critic de 80 de unități. Local, minimele nu vor coborî sub 20 de grade, caracterizând o noapte tropicală.

**COD PORTOCALIU vizând** **val de căldură persistent, caniculă și disconfort termic accentuat:** „în Banat, Crișana, Oltenia, Muntenia, zona continentală a Dobrogei, sudul Moldovei, vestul și sud-vestul Transilvaniei și local în Maramureș valul de căldură va persista, va continua să se extindă și se va intensifica. Va fi caniculă, iar temperaturile maxime vor fi de 36...39 de grade, cu cele mai mari valori în vest și sud. Disconfortul termic va fi accentuat, iar indicele temperatură-umezeală (ITU) va depăși pragul critic de 80 de unități. Minimele termice nu vor coborî sub 20 de grade, astfel că vor caracteriza o noapte tropicală.**”**

Această avertizare meteorologică a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

*-c*ătre prefecturile judeţelor:***ALBA, ARGEŞ, BACĂU, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CĂLĂRAŞI, CLUJ, CONSTANŢA, COVASNA, DÂMBOVIŢA, GALAŢI, GORJ, HARGHITA, HUNEDOARA, IALOMIŢA, IAŞI, MARAMUREŞ, MUREŞ, NEAMŢ, PRAHOVA, SATU MARE, SĂLAJ, SIBIU, SUCEAVA, TULCEA, VASLUI, VÂLCEA şi VRANCEA*** (31 de prefecturi) - ***COD GALBEN*** (mesaj 1);

*-c*ătre prefecturile judeţelor:***ARAD, BIHOR, CARAŞ-SEVERIN, DOLJ, GIURGIU, ILFOV, MEHEDINŢI, OLT, TELEORMAN, TIMIŞ şi Municipiul BUCUREŞTI*** (11 prefecturi)**-*COD PORTOCALIU*** (mesaj 1);

*-c*ătre prefecturile judeţelor: ***ARGEŞ, BACĂU, BISTRIŢA-NĂSĂUD, BOTOŞANI, BRAŞOV, BUZĂU, CONSTANŢA, COVASNA, DÂMBOVIŢA, HARGHITA, IAŞI, MARAMUREŞ, MUREŞ, NEAMŢ, PRAHOVA, SUCEAVA, TULCEA, VASLUI şi VRANCEA*** (19 prefecturi) - ***COD GALBEN*** (mesaj 2);

*-c*ătre prefecturile judeţelor: ***ALBA, ARAD, ARGEŞ, BIHOR, BRĂILA, BUZĂU, CARAŞ-SEVERIN, CĂLĂRAŞI, CLUJ, CONSTANŢA, DÂMBOVIŢA, DOLJ, GALAŢI, GIURGIU, GORJ, HUNEDOARA, IALOMIŢA, ILFOV, MEHEDINŢI, OLT, PRAHOVA, SATU MARE, SĂLAJ, SIBIU, TELEORMAN, TIMIŞ, TULCEA, VÂLCEA, VRANCEA şi Municipiul BUCUREŞTI*** (30 de prefecturi)**-*COD PORTOCALIU*** (mesaj 2).

**În ţară,** valul de căldură, canicula și disconfortul termic ridicat s-au menținut în cea mai mare parte a teritoriului, iar i*ndicele temperatură-umzeală (ITU) a depășit pragul critic de 80 de unități în Banat, Crișana, Maramureș, Oltenia, Muntenia, Dobrogea, cea mai mare parte a Moldovei și local în Transilvania.* Temperaturile maxime s-au încadrat între 30 de grade la Întorsura Buzăului, Joseni și Toplița și 40 de grade la Hârșova. Cerul a fost mai mult senin în primele ore ale intervalului, apoi variabil, dar mai ales spre seară și la începutul nopții, în cea mai mare parte a Moldovei, local în Muntenia și izolat în Dobrogea și la munte au fost perioade cu instabilitate atmosferică accentuată, care s-a manifestat prin înnorări temporar accentuate, averse ce au avut și caracter torențial și intensificări ale vântului (viteze la rafală în general de 55...65 km/h). Pe arii restrânse au fost vijelii (raportate fiind cele de la Focșani – județul Vrancea, Buzău - județul Buzău, Tecuci - județul Galați, Bacău - județul Bacău și Piatra Neamț - județul Neamț), dar și grindină (semnalate fiind cele de pe raza județului Galați (la Tecuci), Bacău (la Bacău) și din surse externe la București). Cantitățile de apă au depășit pe alocuri, în Moldova, 20...30 l/mp (până la 46 l/mp la Bacău). La ora 06.00, se înregistrau valori termice cuprinse între 14 grade la Miercurea Ciuc și 28 de grade la Oravița, Șiria și Dumbrăvița de Codru.

**Observație:** în intervalul de diagnoză au fost în vigoare 32 de mesaje pentru fenomene meteorologice periculoase imediate:

-**6 avertizări cod portocaliu**, 5 emise de SRPV Bacău și 1 emisă de CNPM pentru SRPV Bacău;

-**26 de atenționări cod galben**, 10 emise de CNPM pentru Muntenia, 10 emise de SRPV Bacău, 2 emise de SRPV Sibiu, 2 de SRPV Timișoara, 1 emisă de SRPV Constanța și 1 de SRPV Craiova.

**La Bucureşti,** valul de căldură, canicula și disconfortul termic ridicat s-au menținut, iar *indicele temperatură-umzeală (ITU) a depășit pragul critic de 80 de unități*. Cerul a fost variabil, cu înnorări temporar accentuate spre seară, când au fost intensificări ale vântului, cu rafale în jurul a 55 km/h, descărcări electrice, averse care în unele cartiere au avut caracter torențial și au fost însoțite de căderi de grindină. Temperatura maximă a fost de 37 de grade la Afumați, 38 de grade la Băneasa și de 39 de grade la Filaret. La ora 6.00, se înregistrau 18 grade la Băneasa, 21 de grade la Afumați și de 22 de grade la Filaret.

**3. Prognoza meteorologică în intervalul 11.07.2024, ora 09.00-12.07.2024, ora 9.00**

**În ţară,** valul de căldură va persista. Va fi caniculă și disconfort termic accentuat, cu indicele temperatură-umezeală (ITU) peste pragul critic de 80 de unități în cea mai mare parte a teritoriului. Temperaturile maxime se vor încadra între 31 și 39 de grade, iar cele minime între 12 grade în estul Transilvaniei și 26 de grade pe litoral și în Dealurile de Vest, aceste valori caracterizând o noapte tropicală pe arii extinse în vest, în sud, în sud-est și pe alocuri în rest. Cerul va fi variabil, temporar cu înnorări, averse și descărcări electrice în a doua parte a zilei local la munte, în Transilvania și în dealurile Olteniei și Munteniei și izolat în restul teritoriului. Izolat va cădea grindină. Vântul va fi în general moderat în regiunile sudice și sud-estice și slab până la moderat în rest, cu unele intensificări asociate averselor, când va putea lua aspect de vijelie.

**La Bucureşti,** valul de căldură va persista. Va fi caniculă și disconfort termic accentuat, iar indicele temperatură-umezeală (ITU) va depăși pragul critic de 80 de unități. Temperatura maximă va fi de 38...39 de grade, cea minimă nu va coborî sub pragul unei nopți tropicale și va fi de 20...23 de grade. Cerul va fi variabil. Vântul va sufla în general moderat ziua

(viteze la rafală de până la 35...40 km/h), apoi slab.

***II. CALITATEA APELOR***

**Pe râurile interioare**

**A.B.A. Siret** informează că la data de 10.07.2024, în jurul orei 11:20, a fost semnalată o posibilă poluare a pârâului Șcheia în zona comunei Șcheia și a municipiului Suceava, jud. Suceava. La faţa locului s-a deplasat o echipă formată din reprezentanţi ai biroului I.T.A, G.R.A și L.C.A pentru verificare și prelevare de probe. În urma investigaţiilor de la faţa locului s-a constatat că în aval de o gură de evacuare ape uzate a unei conducte de by-pass aparținând ACET S.A. Suceava, pe un tronson de cca 1 km, în albia pârâului și în vegetația de pe maluri erau prezente șervețele, cârpe și alte deșeuri transportate de apa provenită din precipitațiile abundente din perioada 02-03.07.2024 în amestec cu ape uzate neepurate. Au fost prelevate 4 probe de apă. În momentul verificărilor nu se mai evacuau ape neepurate în pârâu, tot debitul de ape uzate fiind tranzitat prin conducta colectoare de ape uzate și transportat către stația de epurare. S-a impus operatorului de apă ACET S.A. Suceava igienizarea albiei pârâului Șcheia în zona gurii de evacuare a conductei de by-pass și 1 km în aval de aceasta. **Se menționează că nu a fost semnalată mortalitate piscicolă și nu au fost afectate folosințe de apă.**

Pe fluviul Dunărea și pe Marea Neagră nuau fost semnalate evenimente deosebite.

***III. CALITATEA MEDIULUI***

1. **În domeniul aerului**

**G.N.M.-C.J. Cluj** informează că în noaptea de 9 spre 10.07.2024 s-a produs un incendiu la ferma de porci S.C. Agro Nok S.R.L. din satul Lita, comuna Săvădisla, în urma căruia a murit prin asfixiere tot efectivul de suine (612 capete). Incendiul s-a manifestat în interiorul halei, cu degajări de fum, nepropagându-se în afara acesteia. Incendiul a fost lichidat de echipajele I.S.U. Cluj. Comitetul Local de Combatere a Bolilor s-a întrunit la Prefectura Cluj pentru a stabili măsurile necesare pentru eliminarea cadavrelor.

**G.N.M.-C.J. Mureş** informeaza că la societatea AZOMUREȘ S.A. de pe str. Gheorghe Doja, nr. 300 din municipiul Targu Mures (amplasament Seveso), în data de 09.07.2024, la ora 13.45, din cauza temperaturii ridicate (31 grade C) a amoniacului la intrarea în evaporatorul H01 și pentru evitarea formării de amestec exploziv în reactoarele de oxidare s-a luat decizia opririi voite a instalației. Conform procedurilor de operare în această situație este necesară evacuarea unei cantități de amoniac în atmosferă (max. 25 kg amoniac). La ora 13.46 s-a depresurizat traseul de amoniac și nu s-au mai produs emisii de amoniac in atmosferă. În contextul prezentat, se menționează că traseul de expansie a amoniacului eșapează la cota +42m.

În Instalația AZOTAT III, situată în vecinătatea instalației ACID III, în partea nordică a acesteia, personalul care își desfășura activitatea la cota +49 a fost afectat de concentrația de amoniac resimțită în atmosfera de lucru, 4 persoane au acuzat afecțiuni respiratorii și au fost transferate la solicitarea cabinetului medical din incinta Azomureș la SMURD.

**Incidentul nu a produs efecte în exteriorul amplasamentului.** În urma investigării incidentului de către operator se vor stabili măsuri de precauţie.

**G.N.M.-C.J. Prahova** informează că la data de 07.07.2024, la ora 11:30, s-a produs un incendiu pe amplasamentul societății SC ETANSARI GRAFEX SRL de pe str. Gheorghe Popescu, nr. 35 din municipiul Ploiești, cauza probabilă fiind un scurtcircuit la rețeaua electrică. Incendiul a izbucnit la instalația de zincare din construcția C3 și s-a manifestat cu degajări masive de fum. Echipajele I.S.U. Prahova au intervenit cu 4 autospeciale și au lichidat incendiul. Pe amplasament a fost prezentă și o autospecială de intervenție C.B.R.N. pentru identificarea și gestionarea substanțelor periculoase.

**A.P.M. Dâmbovița** informează telefonic că la data de 10.07.2024, la ora 13:25, a fost semnalat un incendiu pe raza satului Pătroaia-Vale din comuna Crângurile. Au ars vegetație uscată și cca 6 t de deșeuri menajere depozitate necontrolat, fiind afectată o suprafață de 6000 mp. Echipajele I.S.U. Dâmbovița au lichidat incendiul la ora 17:57.

**Agenţia Naţională pentru Protecţia Mediului** informează că din rezultatele analizelor efectuate la data de 09.07.2024 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale mediei zilnice de 50 µg/m3 pentru PM10 (pulberi în suspensie cu diametrul sub 10 microni).

**În domeniul solului şi vegetaţiei**

Nuau fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

 DIRECȚIA COMNUNICARE